rlitschk/wikidir huggingface dataset:
Breiti (hochdytsch Breite) isch ä Quartier vo dr Stadt Basel. Es ligt am estlige Ändi vom Grossbasel, wo d Birs in Rhii fliesst (Birskepfli). Die westligi Quartiergränze isch am Dalbediich, ä Gwärbkanal, wo s Dalbekloster im Mittelalter het lo baue. Uf dr andere Site vom Kanal sin s Dalbe-Quartier und d Vorstedt, im Norde isch dr Rhii und im Oste d Birs und Birsfälde im Baselbiet. S Breiti-Quartier het si Name vom freie, ebene Fäld bikoo, wo friehner zwischem Dalbe-Quartier und der Birs uf dr underste Flussterasse glägen isch. Scho im 14. Johrhundert het mä däm Fäld so gsait. Vo 1811 aa het mä dr Strooss, wo dur s Fäld uf Birsfälde und vo därt uf Ziri gfiehrt het, die Breiti Stross gsait. In de 1850er-Johr isch dere Stross noo ä neji Arbeitersiedlig baut worde, s hitig Breiti-Quartier, und mä het dr Name vo der Stross in Zircherstross gänderet. D Braitlemer, wie mä de Iiwohner vom Breiti-Quartier in dr Umgangssproch sait, sin hit zu drei Viertel in der Dienstlaistigsbranche dätig. In de 1980er Johr sins no ä gli weniger as d Helfti gsi. Wichtigi Wirtschaftsbranche sin s Baugwärb, d Elektrotechnik, d Optik, d Fiinmechanik und dr Maschinebau. Meh as d
Hans-Peter (ou usnondgschrybe Hans Peter, odr zämmegschrybe Hanspeter) isch bzw. sind d Vornäme vu Persona wie z. B.: Hans-Peter Hammel (*1947), Schwyzer Outor Hans-Peter Seidel (*1958), ditscher Profèssor Hans Peter Stihl (*1932), ditscher Unterneammer Hans-Peter Tschudi (1913-2002), Schwyzer Politiker Hans-Peter Uhl (*1944), ditscher Politiker
Albanie (albanisch: Shqipëria) isch e Staat i Süedoschteuropa ufem Balkan. Im Norde grenzt Albanie aa Serbien, Montenegro un Kosovo, im Oschte aa Nordmazedonie un im Süüde aa Griecheland. Im Weschte hät Albanie e Chüschte aa dr Adria un em Ionische Meer. D Hauptstadt un gröschti Stadt isch Tirana. Albanie hät e Bevölkrig vo 3.563.110 (Juli 2005). Dr Bevölkrigzuewachs lit bi 0.52% un 25.6% vur Bevölkrig sin unter 15 Johr. D Lebenserwartig isch 77.24 Johr (Männer 74.6, Fraue 80.15). D Analphabetismusrate isch 13.5 % (Männer 6.7 %, Fraue 20.5 %). D Chindersterblichkeit isch 0.021 %. D Bvölkrig vo Albanie läbt zu 70% ufem Land, allerdings sin mängi Regione durch d Landflucht i d Hauptstadt scho praktisch entvölkert. So isch Tirana vo 250.000 Ywohner im Johr 1990 uf wyt über 600.000 aagwagse. Albanie hät 1990 d höggschti Geburterate vo Europa gha, stoht jetz aber bim europäischi Durchschnit vo 2 Chinder pro Frau. Dodurch altert d albanischi Bvökrig rasant, was aber bisher durch d Presenz vur junge Generation nonit sichbar isch. D Mentalität vo viili Lüt isch no vo dr ländlichi Herchumft prägt. Allerdings stoht d Landbvölkrig nüt i hohem Aasehe un wird verächtlich als katonarë (vum Land) oder mallok (us de Berg)
Für die französischi Revolution vo 1830 lueg Julirevolution Für die französischi Revolution vo 1848 lueg Februarrevolution 1848 Die Französischi Revolution isch eini vo de wichdigste Zäsure in dr neuziitlige europäische Gschicht gsi. Vo 1787 bis 1799 isch die alti soziali und politischi Ornig vo Frankriich zerstört und von erä neue ersetzt worde, wo sich uf die geistige Errungeschafte vo der Ufklärig beruefe het. Dr erst und bedütendsti Abschnitt vo der Revolution isch dr Sturz 1789 vom Ancien Régime gsi, d Revolution vo 1789. D Ideä vo dr Französische Revolution, wo in dr Erklärig vo de Mensche- und Bürgerrächt schriftlig niidergleit worde si, hai sich über ganz Europa uusbreitet und si deilwiis umgsetzt worde, wo dr Napoleon groossi Deil vom Kontinänt eroberet het und sä in siim Sinn neu organisiert het. Z Frankriich het sech im Lauf vom 17. Johrhundert d Monarchii vo fast alle Kontrolle dur s Volk chönne befreie. 1614 si d Generalständ, d États généraux, wo die Adlige, dr Klerus und d Bürger verdräte hai, zum letzte Mol iiberuefe worde. Dr Kardinal Richelieu het än absolutistischi Regierigsform iigfüehrt und si Nochfolger, dr Kardinal Mazarin het die Politik wiitergfüehrt; dr Hochadel isch wiitgehend entmachtet und de Hugenotte si ihri
Dr Robert Burns isch e schottische Dichter gsii, wus zue Wältruem brocht het. Diä Sproch, wun er haüptsächlig drin dichtet het, nännt er Scottish Dialect. Dr isch am 25. Jänner 1759 bi Ayr im Südweschte vu Schottland uf d Wält kumme und scho mit 37 Johr gstorbe – am 21. Jülli 1796 z Dumfries. Dr Robert Burns isch am 25. Jänner 1759 z Alloway im Bezirk Ayrshire in dr Nechi vu Ayr uf d Wält kumme. Noch ihm sin segs jingeri Gschwischtrig kumme un diä Familiä het alli Miähji gha, z iberläbe. Im Robert si Vatter, dr William Burnes, isch e Gärtner üs em Nord-Oschte vu Schottland gsii un het z Alloway e Stickli pachtets Land bewirtschaftet. Anne 1766 het dr William d Pacht vum Mount Oliphant, drei Meile vu Alloway, ibernumme. D Kinder hän sälbverständlig im Vatter miäße hälfe schaffe uf em Fäld un dr Robert, dr eltscht Bue, isch do d wichtigscht Stitze gsii. Des isch e Iberforderig fire gsii un wird fir d Ursach vum e Härzliide ghalte, wuner sich zuezoge het un wune s ganz Läbe lang blogt het. Aber näbe däre schwäre Arbet het dr Robin – so heißt mere aü – aü geischtigi Aregig
Moonlight (engl. fier Mooliecht) stoht fier e Fernsähserie: Moonlight (Fernsehserie) e Theaterstuck vum englische Autore Harold Pinter e polnischi Metalband, lueg Moonlight (Band) e Umsetzig vu dr proprietäre Microsoft Web-Präsentationstechnik Silverlight fier POSIX-kompatibli Systeme, lueg Moonlight (Laufzitumgäbig) e in dr Aquaristik igsetzti Effektbelüchtig, lueg Moonlight (Aquaristik)
Moonlight (engl. fier Mooliecht) isch e in Entwicklig befindlichi, freii un quelloffeni Implementierig vu dr Silverlight-Laufzitumgäbig (engl. fier Silberliecht) vu Microsoft. Moonlight wird derzit vum Mono-Projekt entwicklet. Silverlight 1.0 isch am 5. September 2007 ussiku. Silverlight (un demit au Moonlight) isch e direkte Konkurrent zum Flash-Format vu Adobe. Es sind dorum Befürchtige do, dass Microsoft mit dr Durchsetzig vu Silverlight am Märkt wie scho bim erste Browser-Krieg gege Netscape s'Zil verfolgt, miidelfrischtig s'Internet wiider vu Windows abhängig z'mache. Dr Javascript-Erfinder Brendan Eich vu dr Mozilla-Stiftig (un ehemols bi Netscape) het säll ime Interview mit eWeek am 09. Juni 2008 güsseret: Well, do you really want to lock yourself into that and only target Microsoft and what Microsoft supports? Sure, Silverlight runs on the Mac. They've got Miguel [de Icaza of Novell] doing a Linux version. It's kind of like they took out the old "Kill Netscape" playbook and they're using it against Adobe Flash. The same thing happened with Netscape, and of course they dropped the Mac port. And the Unix port of Internet Explorer was contracted out and died a long time ago. So, I wouldn't be shocked if in the worst case that happens again with Silverlight. sinngmäss
Dareius, au Dareios oder Darius (vom persische داريوش , Dariush, [dɒrjuʃ]) isch ä hüfig bruuchte persische Mannename. Drei persischi König vo dr Achämenide Dynastii hai Dareius gheisse: Dareios I. odr Dareius der Grooss. Dareios II. Dareios III. Au ä baar anderi König hai eso gheisse: Dareius vo Medie Atropatene, ä Satrap Dareius vo Pontus Es isch au dr Vorname vo: Darius Milhaud
Artaxerxes cha si: Dr Dronname vo persische König us dr Achämenide Dynastii: vom Altpersische Artaxšacā) (BCE bedüted „vor dr Ziitwändi“) Dr Artaxerxes I. Longimanus, Regierigsziit 465 BCE - 424 BCE, Sohn und Nochfolger vom Xerxes I.. Dr Artaxerxes II. Memnon, Regierigsziit 404 BCE - 358 BCE, Sohn und Nochfolger vom Dareius II. Dr Artaxerxes III. Ochus, Regierigsziit 358 BCE - 338 BCE, Sohn und Nochfolger vom Artaxerxes II. Dr Artaxerxes IV. Arses, Regierigsziit 338 BCE - 336 BCE, Sohn und Nochfolger vom Artaxerxes III. Dr Artaxerxes V. Bessus, Regierigsziit 330 - 329 BC, än Adlige, wo dr Dron vom Dareius III. usurpiert het Artaxerxes wird mänggisch au bruucht für ä baar persischi König us dr Sassanide Dynastii: (Mittelpersisch Ardaschir, wo vom altpersische Artaxšacā chunnt, isch dr Name von ä baar Sassanid Herrscher.) (CE bedüted „noch dr Ziitwändi“) Dr Ardaschir I., 226–241 CE Dr Ardaschir II., 379–383 CE Artaxerxes cha au si: Artaxerxes, än Opere vom Thomas Arne.
Ban Ki-moon (koreanisch: 반기문; * 13. Juni 1944 ds Eumseong, Südkorea) isch a südkoreanische Diplomat und Politikr. Er isch vu 2004 bis 2006 Usseminister vu Südkorea gsi und sit am 1. Jänner 2007 bis 2016 dr achti Generalsekretär vu de Vereinti Natione gsi. Wie dr Ban selber gseit hett, isch sini Entscheidig, en Diplomat werde z’welle, scho 1962 gfalle, won’er uf dr Chungju High School bi’nem Englisch Wettbewerb e Reis nach Washington D. C. und nem Treffe mit’m damalige Präsident vu de Vereinigte Staate John F. Kennedy gwunna hett. Studiert hett dr Ban a dr Soul National University und hett 1970 dr Bachelor-Grad in International Relations (internationali Zämmearbeit) übercho. Sini diplomatischi Karriera hett er während dr Militärdiktatur vu Park Chung-hee ahgfange, und hett si während’m Präsident vu Korea Chun Doo-hwan (1980 bis 1988) witergfüehrt, wo wie dr Park dur en Militärputsch a d’Macht choo isch. Ab 1972 ah hett dr Ban im Uusland dienstet, zersch ds Neu-Delhi. Zersch isch er nacher bi de United Nations Division tätig gsi, drno hett er ds New York als erschti Sekretär bi de ständige Beobachtigsmission vu Südkorea bi de Vereinte Natione gschaffet. Im November 1980 het er dr Poschte vum Direktor vu de United
Theravada (Pali: theravāda „Lehr vo de Ältere“) isch e Uusrichtig vom Hinayana-Buddhismus, wo vor alem z Myanmar (Burma), z Thailand, z Kambodscha, in Laos und uf Sri Lanka verbraitet isch. Im Gegesatz zu anderne Uusrichtige vom Hinayana het sich de Theravada bis hüt chöne halte und braitet sich mittlerwiile au in Weste uus. Die Richtig ninnt för sich in Aaspruch, am nöchste vo de Lehr vom Buddha z stoo und hebt drum au fest ade Schrifte vom Tipitaka („Dreichorb“), wo uf Pali gschribe woren isch und s zentrali Werch vo de Lehr vom Buddha darstellt. Zum Theravada bekennet sich guet 100 Millione Mentsche weltwitt. Nochem Tod vom Buddha hend sich sini Schüeller i de Stadt Rajagraha zum erste buddhistische Konzil troffe und d Rede und d Üssrige vom Buddha festghalte. Die sind bis denn mündlich tradiert wore. Well sich mit de Zitt d Regle vo de ainzelne Mönchsgmainschafte verschide veränderet hend, hend sich z Vesali guet 100 Joor spöter d Mönch zum zwaite Konzil troffe. Debi het mer sich aber nöd ainige chöne. Die ainte hend starch a de ursprüngliche Regle wöle festhebe, die andere sind de Mainig gsii, as d Regle a de verändrete Umständ müend apasst were. Underem
Amaravati Buddhist Monastery (Pali: »Todfrais Riich«) isch e buddhistisches Chloster i de Chiltern Hills nördlich vo Berkhamsted im Hertfordshire z England. S ghört zu de Thailändische Waldtradition, enere Richtig vom Theravada. S Chloster isch 1984 isch vom Thaimönch und Lehrer Ajahn Chah und sim Schüeler Ajahn Sumedho, emene Amerikaner, gründet wore, nochdem Citaviveka, s ersti westlich Chloster vo dere Tradition, erfolgriich is Lebe gruefe woren isch. Ufem Gländ vo Amaravati isch vom 12. bis zum 16. Joorhundert s Frauechloster St Margaret's de Bosco gsii. Noch de Reformation isches uufglöst wore und s Chloster isch i privati Hend cho. Wäred em Zweite Weltchrieg het s Gländ as e Schuel för Chinder dient, wo wege de Bombeaagriff vo de Nazi us London evakuiert wore sind. De English Sangha Trust het den da Gländ gchauft und s hütig Chloster iigrichtet. S Chloster isch de Sitz vom Abt Ajahn Sumedho und s lebet öppe 15 Mönch (bhikku) und Novize (samanera) und öppe grad sovil Nonne (siladhara) do. Denebet hend no öppe föf Laie (lay residents) feste Woonsitz ufem Glend, wo för Uufgobe zueständig sind, wo Mönch nöd mache chönd. S Chloster lebt vo Spende und au s Esse werd gspendet. Bsunders a de Wuchenend
Dhammapala (Pali: »Schützer vom Dhamma«, d.i d Lehr vom Buddha) isch e buddhistischs Chloster z Chanderstäg im Berner Oberland. Es ghört a de Thailändische Waldtradition aa, enere Richtig vom Theravada. 1979 het de Ajahn Sumedho im Uuftrag vom Ajahn Chah, emene wichtige Vertreter vo de Thailändische Waldtradition, de Uuftrag öberchoo z England e buddhistisches Chloster z gründe. Da Chloster, Cittaviveka, isch schnell aagwachse und e zwaits Chloster Amaravati isch gründet wore und zum Sitz vom Ajahn Sumedho wore. Ane 1988 sind zwee Aahänger uf d Idee choo, i de Schwiz e Chloster vo dere Tradition z gründe und hend zwee Mönch vo Amaravati iiglade imene Huus z Chonufinge bi Bern e Mönchsgmainschaft uufzbaue. Die isch guet z laufe cho und scho bald het s Huus nüme glenget und me het 1991 z Kandersteg e grössers Huus gchauft und e Chloster druus gmacht. De Abt vom Chloster isch de Ajahn Khemasiri. Im Chloster lebet e paar Mönch und Novize, mengisch au Nonne. S isch mögli as e Gast för e gwüssi Zitt im Chloster z lebe. De Gast, Mane wie Frau sind willcho, mue debi bestimmti Regle bifolge und em tägliche Tagesrhythmus tailnee und bi Arbete helfe. Em morge em halbisechsi
D Julirevolution, oder die französischi Revolution vo 1830 isch ä bürgerlichi Revolution gsi, wo as Ziil gha het, die reaktionäri Politik vom Bourbonekönig Charles X., wo vorgha het s Bürgertum z entmachte, mit erä liberale z ersetze. In ihrem Verlauf isch dr Charles X. abgsetzt und vo siim Cousin, em Louis-Philippe vo Orléans as König ersetzt worde. Frankriich isch ä konstitutionelli Monarchii bliibe, aber s Prinzip vo dr Souveränitet vom Volk, understützt vo de so-genannte Orleaniste, het über die erblige Rächt vo dr Monarchi, wo d Legitimiste uf ihri Fahne gschriibe hai, gsiigt. D Revolution isch am 26. Juli 1830 usbroche, nochdäm die königlichi Regierig die so-genannte „Juliordonnanze“ veröffentligt het, wo s Parlamänt ufglöst und d Meinigsfreiheit iigschränggt hai. Am 27. Juli si z Paris Barrikade baut worde und drei Dag spöter het dr Charles X. abdanggt und isch ins Exil noch Ängland gange. Die Bürgerliche hai d Macht fest in d Hand gnoh, und Unruehe unter em Proletariat unterdruckt.
Mit Februarrevolution cha gmeint si ä bürgelig-demokratischi Revolution z Frankriich im Februar 1848, in welere dr „Bürgerkönig“ Louis-Philippe gstürzt worde und die Zweiti Republik gründet worden isch, lueg d Februarrevolution vo 1848 ä bürgelig-demokratischi Revolution z Russland im Februar 1917, in welere dr Zar Nikolaus II. gstürzt worden isch, lueg Februarrevolution 1917
Dr Trollinger isch a rode Räbsorde, wo en Deutschland faschd ausschließlich im Woebaugebied Wirrdaberg ohbaud wird. Em Allgemoina geld der Woe onder Kenner edd als b'sonders hochwerrdich, er isch abr en wiachtigr Doel voh dr Schwäbischa Läbensard, ond wird auf Woifeschdle (wia zom Beischbiel in Schduergerd und en Bäsawirrdschafda (andserswo im Allemannischa Sprachraum sächd mr „Schdraußawirrdschafd“) virrdlidderswoes aus volle Gläser ohne Schdiel dronga, was mr em Schwäbischa als "an Virddele schlodza" bezoechna duad. Oft wird dr Trollinger mid em Lemberger vermischd. Viele Schwoba kibbad au no Sprudl nei (Schorle). Außerhalb vom Woebaugebied Wirrdaberg wird der Trollinger noch en Tirol (Vernatsch] kuldiviert, wo er voh de Rehmer schon zu denna ihrer Zeid wohl au in da Südweschddeutscha Raum herbrachd worra isch. Dr Name Trollinger loeded sich au vo Tirolinger ab. Älles en Ällem schdohd dr Trollinger auf um dia 2.500 Hegdar Fläche en Wirrdaberg (was ohgfär em Virrdl vom g'samda Gebied entsprecha duad). Mr fänd viele Wengerde vor Ällem am Neggar ond an dr Rems. Em Nadurell voh Wirddaberg endsprechend, gedeihd dr Trollinger auf Keuber ond Muschlkalk. An Nachdoel isch, dass die Räba em Vrgleich zu andre Woensorrda leicht vrfierad. dazua kommad noh G'fähdonga durch da Echde ond da Falsche Mähltau.
Als Zweiti Republik bezeichnet mä z Östriich die hütig Republik, wo 1945 noch em Untergang vom Grossdütsche Riich in de Gränze vo der Erste Republik (1918–1938) entstanden isch, lueg Östriich z Frankriich d Republik, wo noch der Februarrevolution vo 1848 entstande und bis zur Restauration vom Kaiserriich 1852 existiert het, lueg Die Zweit Französischi Republik z Spanie d Ziit zwüsche 1931 und 1936, lueg Spanie z Polen d Ziit vo 1920 bis 1939, lueg Pole z Italien d Ziit noch em Polit-Skandal "Mani pulite" (dt. suuberi Händ) und der Wahlrächtsreform vom Anfang vo de 1990er-Johr, lueg Italie
Tiger (Panthera tigris; alemannischi Näme) si Großkatze, wo in Asie läbe. Ihr Fell het schwarzi Streife uf goldgelem bis rotbruunem Grund. Sälte chömme au Bengaltiger vor, wo blaui Auge und es wiisses Fäll mit schwarze Streife hai. Ganz wiissi Tiger si üsserst rar und mä sait enä Schneetiger. Me unterscheidet Tiger nach Rasse: dr Südchinesisch Tiger, dr Sibirisch Tiger, dr Javatiger, dr Balitiger, dr Kaspisch Tiger und dr Sumatratiger. Tiger sen vom Aussterbe bedroht, und der Kaspisch, der Java- und der Balitiger sind scho usgestorbe. Vo alle Raubkatze isch dr Tiger die größt und vo de Landraubtier si nume Bäre grösser. Die chliinste Tiger läbe z Indonesie; si si zwei Meter lang, drvo 60 cm Schwanz. D Wiibli wäge 90 kg, d Männli 120. Dr größt Tiger isch dr Sibirisch Tiger mit fast drei Meter vor Nase bis zum Schwanzspitz, dr Schwanz het ä Lengi vo 90 cm. Die Sibirische Tigerwiibli si 150 Kilo schwer, d Männli 250. Tiger ernehre sich vom Fleisch vo andere Dier, im Allgemeine grösseri Süügedier wie Antilope, Hirsch, Schoof, Geisse und Wildsäu, aber au chliineri Süüger jage si. Au Reptilie wie Chrokodil, mengisch sogar jungi Elifante und Nashörner, wo sich vo ihrer Mueter entfärnt hai,
D Generalständ, franz. États-généraux, si die ständischi Verdrätig vom französische Volk vor dr Revolution vo 1789 gsi. As Verdräter vom freie Volk hai si ihri Zuestimmig zu neue Stüüre, zue Chriegserklärige oder ussepolitische Verdräg müesse ge, hai aber kei gsetzgäbendi oder richterligi Rolle wie d parlements gha. D Generalständ sich us drei drennte Versammlige zsämmegsetzt, d Versammlig vo de Abgeordneti vom Klerus, die vom Adel und die vom Dritte Stand, em gwöhnlige Volk. Jede Stand het drei- bis sächshundert Abgeordneti gha und het für sich dagt und denn siis Votum as Stand abge. Wenn sich d Ständ nit hai chönne einige wie under em Louis XIII., wo si im Johr 1614 über d Chäuflichkeit vo de Ämter diskutiert hai, und wil die Adlige nit uf keini vo ihre Privilegie hai welle verzichte, het dr Dritt Stand dr Abschaffig vo dr Ämterchäuflichkeit nit zuegstimmt, isch alles bim alte bliibe. D Generalständ gönge zrugg uf die ständische Verdrätige vom 13. Johrhundert. Die ersti nationali Versammlig isch im April 1302 vom Philip em Schöne iiberuefe worde, wil er Understützig in siiner Usenandersetzig mit em Papst Bonifaz VIII. bruucht het. Es het non e baar sonigi Versammlige ge in dr erste Helfti vom 14.
Allgemein isch ä Revolution (vom spotlatinische für Umwälzig) ä plötzligi grundlegendi Neugstaltig von erä bestehende Ornig, im Gegesatz zur Evolution, wo d Veränderige langsam und in chliine Schritt passiere. In dr Technologii redet mä vo Revolutione, wenn neui Prozedure oder Material erfunde wärde, wo die alte ersetze. die Neolithischi Revolution vor öbbe 17.000 Johr (Afang vo dr Landwirtschaft) die Industrielli Revolution wo im 18. Johrhundert z Ängland agfange het und sich über groossi Deil vo dr Wält verbreitet het die Zweite industrielli Revolution: d Iifüehrig vo dr Automatisierig noch em Zweite Wältchrieg die Digitali Revolution sit öbbe 1980 In erä geistige Revolution wird s Wältbild vom enä bedütende Deil von erä Bevölkerig vo Grund uf veränderet, aber nit immer wird für son ä Paradigmewächsel dr Begriff Revolution bruucht. Wo dr Newton in siiner Principia Mathematica ä Gravitationstheorii ufgstellt het, wo physikalischi Erschiinige besser und eifacher beschriibe het, als es vorhär möglig gsi isch, hai das die Glehrte und Intellektuelle vo siiner Ziit durchuus as Revolution gseh. Dr änglisch Dichter Alezander Pope het gschriibe: „Nature and nature's law lay hid in night. God spoke: 'Let Newton be!' and all was light.“ (D Natur und ihri Gsetz si im Dunkle gläge. Gott
Di Bürgerlich-Demokratischi Partei (BDP) isch e schwiizerischi Partei gsi. Sie isch am 1. November 2008 gründet worden und het dur e Fusion mit de CVP uf de 1. Jänner 2021 ihres Ändi gfunde. Si isch us de drei kantonale Parteie vo Graubünde, Bärn un us em Glarnerland entschtande, wo mim gliiche Näme scho im Lauf vom Johr 2008 gründt worde sin. Nach de Wahl vo de Eveline Widmer-Schlumpf i de Bundesrot am 12. Dezämber 2007 het ihri damaligi Partei, d SVP welle, dass sie usgschlosse wird. S Recht uf de Usschluss von erem Parteimitgliid hät aber nach de Parteistatute numme e kantonali Sektion. D SVP Graubünde het sich aber gweigeret, d Eveline Widmer-Schlumpf uszschliesse und so het d SVP Schwiiz am 1. Juni 2008 die ganz Bündner Kantonalpartei usgschlosse. D Bündner hei uf en Rekurs verzichtet un de Name vo de Kantonalpartei zunächscht in Bürgerlichi Partei gändret. Obwohl de Entscheid, d Bündner us de SVP uszschliesse mit ere grosse Mehrheit gfallen isch, het de Usschluss in Bärn un Glarus zu Abspaltige vo de SVP gführt. Wil s aber scho e Partei mit em Name Bürgerpartei git, het me sich für de Name Bürgerlich-Demokratische Partei entschiide, wo denn au d'Bündner Partei
Chraaleff-Schöneberg isch e Gmeind im Bezirk Wyfälde im ostschwyzerische Kanton Thurgau. Chraaleff-Schöneberg ligt etwa in de Mitti vom Thurgi. Mer underdeilt in Chraaleff und Schöneberg östlich bzw. westlich vo de Thur, dezüe kömme Buewil und Nüüchirch a de Thur. Im Durchschnitt ligt d Gmeind uff 455 Meter yber NN, allerdings git s z Schöneberg und z Nüüchirch Gebiet uff bis zu 480 Meter. Benochberti Gmeinde sin Sulge und Bischofszell. Zu de Sehenswürdigkeite vo de Gmeind zälle under anderem d Ruine, wo in zwei vo de Dörfer erhalte blybe sin. Namentlich sin des d Ruine Last und Heuberg z Schöneberg und d Ruine Anwil z Buehwil. Vo gschichtlicher Bedytig sin au die diverse, restaurierte Wassermühlene, wo vor Afang vo de Industrialisierig (Sydeweaberei z Schöneberg ab 1863) de Schwerpunkt uff de Getreideabau gsetzt hän. Vo de Sydeweaberei isch hütt no d Kraftzentrale z besichtige, wo als Industrydenkmal gilt und glychzytig die bedytendsti und vollständigsti Alag vo derre Art in de Schwyz isch. Z Chraaleff git s e Bahnhof, wo Aschluss in Richtig St. Galle und Wyfelde hät. Usserdem sin sowohl Kradolf als au Schöneberg vo Hauptstroße in Richtig Bischofszell und Sulge durchzoge. Zwar liige alli Ortschafte an de Thur, d Schifffahrt hät
De Werner Luginbühl (* 4. Januar 1958 z Krattige) isch en Schwiizer Politiker. Er isch vo 1998 Juschtiz-, Gmeinde und Chiledirektor vom Kanton Bärn gsi. Vo 1994 isch er Mitglied vo de SVP gsi. Im Juni 2008 het er mit andere zäme d Bürgerlich-Demokratische Partei gründet. De Werner Luginbühl het d Schule z Krattige un z Aeschi bsuecht un dann er Lehr als Heizigszeichner abgschlosse. Nach em höhere Wirtschaftsdiplom un em Führigsnachdiplom a de Universität Friburg isch er vo 1983 bis 1988 Gschäftsführer un Mitinhaber vo enem Ingenieurbüro gsi. Vo 1989 bis 1993 het er als Gschäftsführer vo de Bergregion Thun-InnertPort un em Planigsverein Gürbetal gschaffet. Vom Jahr 1994 bis 1998 isch er Partei- un Fraktionssekretär vo de SVP im Kanton Bärn gsi. Am 19. April 1998 isch er in de Regierigsrat gwählt worde, wo er d Justiz-, Gmeinde- und Chiledirektion (JGK) übernoh het. Am 21. Oktober 2007 hei en Stimmbürger vom Kanton Bärn i de Ständerat gwählt. Werner Luginbühl uf dr Websyte vo dr Bundesversammlig (Iigreichti Vorstöss) Werner Luginbühl. Kandidatur Ständeratswahlen vom 23. Oktober 2011. In: Wahlplattform Smartvote. Politools – Political Research Network, abgruefen Fehler bei Vorlage:Internetquelle, abruf=2011-11-00 Format invalid. Offizielli Homepage vom Werner Luginbühl